Հավելված

ՀՀ կառավարության 2019 թ.

N Լ որոշման

**Ծ Ր Ա Գ Ի Ր**

**Հայաստանի Հանրապետությունում 2019-2023 թվականների ոչխարաբուծության և այծաբուծության զարգացման պետական աջակցության**

**ԲՈՎԱՆԴԱԿՈՒԹՅՈՒՆ**

**ՆԵՐԱԾՈՒԹՅՈՒՆ**

1. **ՀԱՆՐԱՊԵՏՈՒԹՅՈՒՆՈՒՄ ՈՉԽԱՐԱԲՈՒԾՈՒԹՅԱՆ ԵՎ ԱՅԾԱԲՈՒԾՈՒԹՅԱՆ ԱՌԿԱ ՎԻՃԱԿԻ ՆԿԱՐԱԳՐՈՒԹՅՈՒՆԸ**
2. **ԾՐԱԳՐԻ ԻՐԱԿԱՆԱՑՄԱՆ ԱՆՀՐԱԺԵՇՏՈՒ­ԹՅՈՒՆԸ**
3. **ԾՐԱԳՐԻ ՀԻՄՆԱԿԱՆ ՆՊԱՏԱԿՆ ՈՒ ԽՆԴԻՐՆԵՐԸ**
4. **ԾՐԱԳՐԻ ՆԿԱՐԱԳԻՐԸ**
5. **ԾՐԱԳՐԻ ՄՈՆԻԹՈՐԻՆԳԸ**
6. **ԾՐԱԳՐԻ ՌԻՍԿԵՐԸ**
7. **ԾՐԱԳՐԻ ՖԻՆԱՆՍԱԿԱՆ ԳՆԱՀԱՏԱԿԱՆԸ**
8. **ԾՐԱԳՐԻ ԻՐԱԿԱՆԱՑՈՒՄԻՑ ԱԿՆԿԱԼՎՈՂ ԱՐԴՅՈՒՆՔՆԵՐԸ**

**ՆԵՐԱԾՈՒԹՅՈՒՆ**

Հայաստանի Հանրապետության գյուղատնտեսության առանցքային ճյուղերից է անասնաբուծությունը, որն 2018 թվականին ապահովել է ոլորտի համախառն արտադրանքի շուրջ 50 տոկոսը։ Անասնաբուծության ավանդական ճյուղերից են ոչխարաբուծությունը և այծաբուծությունը, որից ստացվող հումքի և մթերքների արժեքը տատանվում է տարեկան շուրջ 50 մլրդ ՀՀ դրամի սահմաններում, այն դեպքում, որ առկա բնակլիմայական և շուկայական նպաստավոր պայմանները լավ նախադ­րյալներ են կրկնակի և ավելի անգամ արժողությամբ արտադրանք ստանալու համար։

* 1. Հայաստանի Հանրապետությունում ոչխարաբուծության և այծաբուծության զարգացումը պայմանավորված է տվյալ ճյուղի վարման համար չափազանց նպաստավոր բնակլիմայական պայմանների և լեռնային արոտավայրերի ընդարձակ տարածքների առկայությամբ:
  2. Հանրապետության գյուղատնտեսական նշանակության հողերի ավելի քան 50 %-ն արոտավայրեր են, ընդ որում մինչև 1500 մետր բարձրության և մինչև 3 աստիճան թեքություն ունեցող հողատարածքները կազմում են ամբողջ հողածածկույթի շուրջ 30 %-ը, 20 աստիճան թեքությունից բարձր՝ շուրջ 10 %-ը, և քանի որ ոչխարները և այծերն առավելապես արոտային կենդանիներ են, արդեն իսկ ակնառու են ոչխարաբուծության և այծաբուծության զարգացման հնարա­վորությունները։
  3. Խորհրդային տարիներին հանրապետությունում ոչխարների և այծերի գլխաքանակը կտրուկ ավելացել էր, սակայն ագրարային բարեփոխումների շրջա­նակներում իրականացված գյուղատնտեսական կենդանիների մասնավորեց­ման, սոցիալ-տնտեսական վիճակի վատթարացման, տնտեսական կապերի որոշակի խզման հետևանքով ոչխարների և այծերի գլխաքանակն աստիճանաբար նվազել է և վերջին պաշտոնական տվյալներով (2019 թվականի հունվարի մեկի դրությամբ) կազմել է 638.2 հազ. գլուխ, որն ավելի քան երկու անգամ զիջում է 1990 թվականին գրանցված գլխաքանակին: Ինչպես ոչխարաբուծությունը, այնպես էլ այծաբուծությունը հանրա­պետությու­նում ունեն կարևոր նշանա­կու­թյուն չոր բնակլիմայական պայման­ներ ունեցող և խիստ կտրտված, քարքարոտ արոտներով հարուստ համայնքներում, որպես կաթնային տավարաբուծության այլընտրանք:
  4. Ինչպես անասնաբուծության այլ ճյուղերում, այնպես էլ այծաբուծությունում մինչև 2000 թվականը կաթնատու այծաբուծության ստեղծման և գիտականորեն հիմնավորված տոհմասելեկցիոն աշխատանքներ երբևէ չեն իրականացվել։ Իսկ գլխաքանակի ավելացմանը էապես կարող է նպաստել մայրական գենոֆոնդի բարելավումը:
  5. Մի կողմից արտաքին շուկայում (Իրանի Իսլամական Հանրապետություն, արաբական մի շարք երկրներ) Հայաստանում աճեցված կենդանի ոչխարների և ոչխարամսի նկատմամբ առկա պահանջարկը, ինչպես նաև հանրապետությունում ոչխարաբուծության վարման համար խիստ նպաստավոր բնակլիմայական պայմանները, մյուս կողմից՝ այծի կաթից վերամշակված արժեքավոր պանրի տեսակների նկատմամբ պահանջարկի ավելացումը, հուսալի երաշխիք են հանդիսանում այս ոլորտի կայուն զարգացման համար։
  6. Ուստի պետական օժանդակության համապա­տասխան մեխանիզմների կիրառմամբ հնարավոր է հանրապետությունում ոչխարա­բուծության և այծաբուծության ոլորտը դարձնել առավել շահութաբեր և մրցունակ։ Այս առումով նշված ծրագիրը միտված է Հայաստանի Հանրապետությունում ոչխարաբուծության և այծաբուծության զարգացման համար նպաստավոր պայման­ների ստեղծմանը, մասնավորապես մատչելի վարկավորման և ծախսերի փոխհատուցման մեխանիզմ­ների առաջադրմանը։

1. **ՀԱՆՐԱՊԵՏՈՒԹՅՈՒՆՈՒՄ ՈՉԽԱՐԱԲՈՒԾՈՒԹՅԱՆ ԵՎ ԱՅԾԱԲՈՒԾՈՒԹՅԱՆ ԱՌԿԱ ՎԻՃԱԿԻ ՆԿԱՐԱԳՐՈՒԹՅՈՒՆԸ**
   1. Ոչխարաբուծությունը Հայաստանի Հանրապետությունում ավանդաբար զարգա­ցել է մսաբրդակաթնային ուղղությամբ։ Դարերի ընթացքում Հայաստանում կուտակ­վել է հարուստ փորձ, իսկ ոլորտի տևական զարգացումը բնակչության շրջանում ձևավորել է այնպիսի ազգային ավանդույթներ, ինչպիսիք են ազգային յուրահատուկ կերակրա­տեսակները, ժողովրդական արհեստագործությունն ու գորգագործու­թյունը։ Դրա արդյունքում ոչխարաբուծությունը հանրապետությունում որոշակի ժամա­նա­կահատվածում և առանձին տարածաշրջաններում դարձել է անասնա­բու­ծության առանցքային ճյուղերից մեկը:
   2. Ոչխարաբուծությունը և այծաբուծությունը, հանդիսանալով անասնաբուծության առավել ցածր ռիսկային և բարձր եկամտաբեր ճյուղերից մեկը, բնակչությանը մատակարարում է սննդամթերք, բուրդ և կաշեհումք: 2018 թվականին անասնա­բուծության համախառն արտադրանքը հանրապետությունում կազմել է 477.9 մլրդ դրամ, որի միայն շուրջ 10.5%–ն է ձևավորվել ոչխարաբուծության շնորհիվ, ընդ որում ոչխարի կաթը կազմել է հան­րապետության կաթի համախառն արտադրանքի ընդամենը 6.5 %-ը:
   3. Հանրապետությունում ոչխարաբուծությամբ հիմնականում զբաղվում են հետևյալ մարզերում՝ Սյունիքի (հանրապետության գլխաքանակի 16,9 %-ը), Գեղարքունիքի (15,1 %), Արմավիրի (15,1 %), Արարատի (13,1 %) և Արագածոտնի (12,7 %):
   4. Հարկ է նշել, որ առանձին մարզերի կտրվածքով ոչխարների գլխաքանակը ուղիղ համեմատական չէ այդ մարզերի բնատնտեսական հնարավորություններին, ինչի հետևանքով կտրուկ փոխվել է արոտավայրերի օգտագործման համա­մաս­նությունը: Դա ոչ միայն հանգեցրել է արոտավայրերի օգտագործման արդյունավե­տության նվազմանը, այլև բնապահպանական առումով կարող է բերել անցանկալի հետևանքների, քանզի ոչխարների տևական արածեցումը գյուղամերձ արոտներում առաջացնում է ինչպես հողատարման (էրոզիոն) երևույթներ, այնպես էլ պատճառ կարող է հանդիսանալ արոտավայրերի բուսածածկում արժեքավոր բույսերի անհե­տացման, մինչդեռ հեռագնա արոտները գրեթե չեն օգտագործվում:
   5. Անցյալ դարի ութսունական թվականներին հանրապետությունում ոչխարի գլխաքանակը հասել էր շուրջ 2.3 միլիոնի, հետագայում այն սկսել է նվազել և 1991 թվականին, գյուղատնտեսությունում սկսած բարեփոխումներին ընդառաջ՝ կազմել շուրջ 1.0 միլիոն։ Հետագա տարիներին ոչխարի գլխաքանակի նվազման միտումը շարունակվել է, և արդեն 1998 թվաքանին այն կազմել է 521.0 հազար գլուխ: Փաստորեն, 1981-1998 թվականների ժամանակահատվածում ոչխարների գլխաքանակը հանրապետությունում նվազել է ավելի քան 4 անգամ: Այդ գործըն­թացը պայմանավորված էր ինչպես ոչխարի բրդի և մսի իրացման բարդություն­ներով, այնպես էլ խոշոր տնտե­սու­թյունների մասնատմամբ, տոհմասելեկցիոն աշխատանքների տևական բացակայու­թյամբ, ինչը իր հերթին հանգեցրել է բնական կերահանդակների և լեռնային արոտավայրերի ոչ արդյունավետ օգտագործմանը:
   6. Հանրապետությունում այծերի առավելագույն գլխաքանակ արձանագրվել է 1930 թվականին (շուրջ 350 հազար գլուխ), իսկ նվազագույնը՝ 1991 թվականին (շուրջ 14 հազար գլուխ), կրճատվելով ավելի քան 95 %-ով։ Սակայն վերջին երկու տասնամյակներում այծերի գլխաքանակը կայունացել է և 2018 թվականի ցուցանիշը (22.6 հազար գլուխ) 60 %-ով գերազանցում է 1991 թվականի ցուցանիշը։
   7. Ներկայումս հանրապետությունում բուծվող տեղական այծերը բնութագրվում են մթերատվության և համակազմվածքային ցածր ցուցանիշներով, այսինքն՝ այծերի կենդանի զանգվածը կազմում է 35-36 կգ, կաթնատվության տևողությունը՝ 6-8 ամիս, իսկ մեկ այծի միջին կաթնատվությունը տատանվում է 160 կգ-ի սահմաններում։
   8. Համաձայն Հայաստանի Հանրապետության վիճակագրական կոմիտեի (այսուհետ՝ Կոմիտե) կողմից հրապարակված տվյալների վերջին տարիներին ևս նկատվում է ոչխարների և այծերի գլխաքանակի նվազեցման միտում, որի հետևան­քով հանրապետությունում ոչխարների և այծերի գլխաքանակը 2019 թվականի հունվարի մեկի դրությամբ կազմել է 638.2 հազար գլուխ՝ 2015 թվականի նույն ժամա­նակահատվածին գրանցված 745.8 հազար գլխի դիմաց: Վերջին տարի­ների ոչխար­ների և այծերի գլխաքանակի տատանումները ներկայացված են Գծապատ­կեր 1-ում։

Գծապատկեր. 1. Հայաստանի Հանրապետությունում ոչխարների և այծերի գլխա­քա­նա­­կի դինամիկան ըստ տարիների, գլուխ (հունվարի 1-ի դրությամբ)

* 1. Ի տարբերություն վերջին տարիներին ոչխարների և այծերի գլխաքանակի նվազման, ավելացել են մսի արտադրության ծավալները: 2018 թվականին արտա­դրվել է շուրջ 19.0 հազար տոննա միս 2015 թվականի 9.8 հազար տոննայի դիմաց: Մսի արտադրության ծավալների աճին զուգընթաց հանրա­պետությունում գրանցվել է նաև միջին մանրածախ գների որոշակի աճ՝ 2015 թվականի համեմատ շուրջ 1.2 անգամ: Վերջին տարիների ոչխարամսի արտադ­րության ծավալների և միջին ման­րածախ գների տատանումները ներկայացված են Գծապատկեր 2-ում։

Գծապատկեր 2. Հայաստանի Հանրապետությունում ոչխարամսի արտադրու­թյան և միջին մանրածախ գների դինամիկան

* 1. Հանրապետությունում ոչխարաբուծությունը կրում է հիմնականում էքստեն­­սիվ բնույթ և բուծվում են կոպտաբուրդ (բալբաս, մազեխ, բոզախ, ղարաբաղյան), կիսակոպտաբուրդ (հայկական կիսակոպտաբուրդ) ցեղերի ոչխար­ներ և դրանց տրամախաչումներից ստացված տարբեր ցեղայնության խառնա­ցեղեր, ինչպես նաև քիչ քանակությամբ կիսանրբագեղմ մսաբրդատու կորիդելի տիպի կրոսբրեդային բրդածածկով մսաբրդակաթնատու ոչխարներ։ Հանրապե­տությունում մեկ ոչխարի տարեկան միջին բրդատվությունը 2.2 կգ է, իսկ բրդի արտադրության ծավալը՝ միջինը 1415.5 տոննա: Սակայն, պայ­մա­նա­վորված բրդի վերամշակման ենթակառուցվածքների բացակայությամբ և ոչխար­ների բրդածածկի որակի բարելավմանն ուղղված տոհմասելեկցիոն աշխատանք­ների չիրականաց­մամբ, Կոմիտեի վերջին 5 տարիների միջին տվյալներով արտադրված բրդի շուրջ 35 %-ը մնում է տնտեսություն­ներում որպես մնացորդ, 25 %-ը օգտա­գործվում է հենց տնտեսությունների կողմից և միայն 30 %-ն է վաճառվում:
  2. Ընդհանուր առմամբ ոչխարաբուծության և այծաբուծության զարգա­ցումը հանրապետությու­նում ենթադրում է համալիր միջոցառումների իրականա­ցում, որն, իր հերթին կնպաստի ենթակառուցվածքների ձևավորմանը, համայնք­ների վար­չական տարածք­ներում ընկած արոտավայրերի կառավարման համա­կարգի ներ­դրմանը, անասնաբուժական ծառայությունների և տոհմասելեկցիոն աշխա­տանք­ների արդյու­նավետ կազմակերպմանը և կենդանիների մթերատվու­թյան բարձ­րացմանը:

1. **ԾՐԱԳՐԻ ԻՐԱԿԱՆԱՑՄԱՆ ԱՆՀՐԱԺԵՇՏՈՒ­ԹՅՈՒՆԸ**
   1. Ծրագրի իրականացումը պայմանավորված է հանրապետությունում բուծվող ոչխարների ու այծերի տոհմային (ցեղայնության) և արտադրատնտեսական ցուցանիշների բարելավման, ճյուղի վարման ինտենսիվացման, բնական ռեսուրս­ների արդյունավետ օգտագործման, ոչխարաբուծական և այծաբուծական արտադ­րանքի ծավալների ավելացման, շահութաբերության մակարդակի բարձրացման, ոլորտում ներդումների խրախուսման, ինչպես նաև արտաքին շուկայում մրցակցային դիրքի կայունացման և կենդանի ոչխարի և/կամ ոչխարամսի և այծի պանրի արտա­հանման ծավալների ավելացման անհրաժեշտությամբ։
   2. Համաձայն Կոմիտեի կողմից հրապարակված 2017 թվականի տվյալ­ների հանրապետությունն ինքնաբավ է ոչխարի մսի գծով և այդ ցուցանիշը կազմում է 138.9 %, ուստի ճյուղը ունի արտահանման մեծ ներուժ։ Վերջին 4 տարիների ընթացքում հանրապետությունից տարեկան արտահանվել է միջինը 21.6 հազար գլուխ ոչխար և 2.1 հազար տոննա ոչխարի միս: Միայն 2019 թվականին (մայիսի 31-ի դրությամբ), ըստ Հայաստանի Հանրապետության կառավարության ենթակա սննդամթերքի անվտանգության տեսչական մարմնի (այսուհետ՝ ՀՀ ԿԵ ՍԱՏՄ) օպերատիվ տվյալների հանրապետությու­նից արտահանվել է 9.5 հազար գլուխ ոչխար և 21 տոննա ոչխարի միս: Արտահանման հիմնական ուղղություններն են՝ Իրանի Իսլամական Հանրապետու­թյունը, Արաբա­կան Միացյալ Էմիրությունները, Քաթարը, Քուվեյթը, Վրաստանը: Արտահանման ցուցա­նիշները վկայում են, որ արտաքին շուկայում նշված մթերքն ունի մեծ պահանջարկ, որը հուսալի երաշխիք է ճյուղի հիմնական արտադրատնտեսական ցուցանիշների բարելավման և մրցակ­ցային դիրքեր գրավելու համար:

Կենդանի ոչխարների և ոչխարամսի արտահանման ծավալների դինամիկան ներկայացվում է Գծապատկեր3-ում:

Գծապատկեր 3. Կենդանի ոչխարների և ոչխարամսի արտահանման ծավալների համեմատական գնահատականը

* 1. ՄԱԿ-ի Պարենի և գյուղատնտեսության կազմակերպության տվյալներով համաշխարհային գենոֆոնդում ընդգրկված է ոչխարների ավելի քան 1300 ցեղ և ցեղատեսակներ։ Գենետիկական ռեսուրսների բազմազանությունը հիմք կարող է ծառայել կենդանիների նոր ցեղերի ստեղծման համար, որոնք օժտված կլինեն մթերատվության բարձր հատկանիշներով և տեղի բնական պայմաններին լավ հարմարվողականությամբ։
  2. Հաշվի առնելով, որ բնական կերահանդակներով լի տարածաշրջան­ներում արտադրության հիմնական միջոցներից մեկը հանդիսանում է ոչխարա­բուծությունը, ուստի վերջինիս զարգացումը կնպաստի նաև գյուղական բնակչության զբաղվա­ծության և բարեկեցության մակարդակի բարձրացմանը, բարձրորակ մթերքների արտադրության ծավալների ավելացմանը։
  3. Հարկ է նշել, որ ոչխարաբուծության զարգացմանն ուղղված պետական աջակցության ծրագրեր են իրականացվում նաև ԵԱՏՄ անդամ պետություններում՝ Ռուսաստանի Դաշնությունում («Ռուսաստանի Դաշնությունում 2012-2014 թվական­ների և մինչև 2020 թվականն ընկած պլանային ժամանակահատվածը ոչխարա­բու­ծության և այծաբուծության զարգացումը» ճյուղային նպատակային ծրագիր, «Դաղստանի Հանրապետությունում ոչխարաբուծության և այծաբուծության զարգա­ցումը» 2013-2020 թվականների հանրապետական նպատակային ծրագիր, Ռուսաս­տանի Դաշնության կառավարության 2012 թվականի դեկտեմբերի 4-ի «Դաշնային բյուջեից տոհմային անասնաբուծության աջակցության նպատակով Ռուսաստանի Դաշնության սուբյեկտների բյուջե հատկացվող սուբսիդիաների տրամադրման և բաշխման կանոնները» N 1257 որոշում, Պերմի երկրամասի կառավարության 2013 թվականի մայիսի 27-ի «Տոհմային անասնաբուծության աջակցության կարգը հաստատելու մասին» N 550-Պ որոշում) և Ղազախստանի Հանրապետությունում (Ղազախստանի Հանրապետության կառավարության 2013 թվականի հունվարի 25-ի «Տոհմային անասնաբուծության աջակցությանն ուղղված սուբսիդավորման կանոն­ները հաստատելու մասին» N 35 որոշում)։ Նշված ծրագրերի շրջանակներում մաս­նակի փոխհատուցվում է ինչպես ձեռք բերվող տոհմային կենդանիների արժեքը, այնպես էլ՝ դրանց պահպանման և կերակրման ծախսերը։

1. **ԾՐԱԳՐԻ ՀԻՄՆԱԿԱՆ ՆՊԱՏԱԿՆ ՈՒ ԽՆԴԻՐՆԵՐԸ**
   1. Ծրագրի նպատակն է պետական աջակցության մեխանիզմների, մասնա­վորապես՝ մատչելի վարկավորման պայման­ների կիրառման և ծախսերի փոխհա­տուցման միջոցով՝ հանրապետությունում ոչխարաբուծության և այծաբուծու­թյան ճյուղերի զարգացման համար նպաստավոր պայմանների ստեղծումը, բարձրարժեք տոհմային ոչխարների և այծերի ձեռք բերման (ներկրման) և բարձր մթերատու հոտերի ձևավորման խրախուսումը, բուծվող ցեղերի կատարելագործումը, տոհմային գործի զարգացումը, արտադրատնտեսական արժեքավոր հատկանիշներով օժտված մաքրացեղ և տրամախաչումների միջոցով ստացված խառնացեղ կենդանիների գլխաքանակի ավելացումը, ինչպես նաև ոչխարաբու­ծական և այծաբուծական արտադ­րանքի արտադրության և արտահանման ծավալների ավելացումը։
   2. Նշված նպատակին հասնելու համար անհրաժեշտ է լուծել հետևյալ խնդիրները՝
   3. պետական աջակցության արդյունավետ մեխանիզմների առաջադրում,
2. հանրապետությունում աճեցված տոհմային մատղաշի ձեռքբերման և (կամ) դրանց ներկրման մատչելիության ապահովում,
3. հանրապետությունում տոհմային ոչխարների և այծերի մասնաբաժնի ավե­լացման, տեղական ցեղերի կատարելագործման, տրամախաչումների միջոցով բարձր մթերատու խառնացեղ սերունդների ստացման համար նպաստավոր պայ­մանների ստեղծում,
4. ծրագրի իրականացման հնարավոր ռիսկերի գնահատում և դրանց մեղմանն ուղղված միջոցառումների մշակում:
5. **ԾՐԱԳՐԻ ՆԿԱՐԱԳԻՐԸ**
6. Ծրագիրը նախատեսված է հինգ տարվա համար և ընդգրկում է 2019-2023 թվականները։ Ծրագրի շրջանակներում ոչխարաբուծությամբ և այծա­բու­ծությամբ զբաղվող տնտեսավարողներին հնարավորություն կընձեռվի մատչելի պայմաններով ձեռք բերել շուրջ 30 հազար գլուխ հղի ոչխարներ և այծեր, ոչխարի ու այծի արու և էգ տոհմային մատղաշ (այսուհետ՝ Տոհմային ՄԵԿ):
7. Ելնելով հանրապետությունում ոչխարաբուծության և այծաբուծության զարգացման, ոչխարի և այծի մսի ու կաթի արտադրության և արտահանման ծավալ­ների ավելացման, ինչպես նաև բնական ռեսուրսների արդյունավետ և լիար­ժեք օգտագործման անհրաժեշտությունից՝ Ծրագրով Տոհմային ՄԵԿ-ի՝ ըստ մթերա­վության ուղղության (կաթնային, մսային, բրդային) ցեղերի ընտրության նկատմամբ որևէ նախա­պայման չի սահմանվում, բացառությամբ՝ դրանց սեռահասակային խմբերի**՝** մինչև 18 ամսական հղի ոչխարներ և այծեր, *4-16 ամսական էգ և 6-16 ամսական արու մատղաշ* (ներկրման դեպքում արտահանվող երկրում կարանտինի կանգնեցնելու, իսկ Հայաստանի Հանրապետությունում՝ առուվաճառքի պայմանագրի կնքման դրությամբ)՝ 20։1 հարաբերությամբ (20 էգի հաշվով 1 արու)։
8. Ծրագրի շրջանակներում պետական աջակցությունը նախատեսվում է իրականցնել երկու եղանակով:

**«Տոհմային ՄԵԿ-ի ձեռք բերման նպատակով տրամադրվող վարկերի տոկոսադրույքի մասնակի սուբսիդավորում».**

**ա.** Ծրագրին մասնակից կարող են լինել բանկերը կամ վարկային կազմա­կերպությունները (այսուհետ՝ Ֆինանսական կառույց), որոնք սույն Ծրագրի պայ­մաններին համապատասխան վարկեր են տրամադրում տնտեսավարողներին, ինչպես նաև «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկի գյուղական ֆինանսավորման կառույցը (այսուհետ՝ ԳՖԿ),

**բ.** Ծրագրին մասնակցելու ցանկություն հայտնած իրավաբանական կամ ֆիզի­կական անձանց, անհատ ձեռնարկատերերին (այսուհետ՝ Շահառու) տրամա­դրվելու են վարկեր ՀՀ դրամով, առավելագույնը 12 % անվանական տոկո­սադրույքով, ընդ որում, վարկի հետ կապված Ֆինանսական կառույցների ծառայությունների դիմաց այլ վճարներ (կան­խի­կաց­ման վճար, սպասարկման վճար, միջնորդա­վճարներ և այլն) չեն գանձվելու,

**գ.** Ծրագրի շրջանակներում կսուբսիդավորվի յուրաքանչյուր շահառուի կողմից մեկ գլուխ Տոհմային ՄԵԿ-ի մինչև 450 հազար ՀՀ դրամ արժեքով ձեռք բերված կենդանու համար փաստացի վճարված գումարը (չհաշված տեղափոխման ծախ­սերը), բայց ոչ ավելի քան տարեկան 900 մլն ՀՀ դրամը (առավելագույնը 2000 գլուխ Տոհմային ՄԵԿ, այդ թվում՝ 100 գլխից ոչ ավել տոհմային արու մատղաշ (ոչխարի և այծի), իսկ միայն 1-ին տարվա համար ոչ ավել քան 450 մլն ՀՀ դրամը (առավելագույնը 1000 գլուխ Տոհմային ՄԵԿ, այդ թվում՝ 50 գլխից ոչ ավել տոհմային արու մատղաշ (ոչխարի և այծի)),

**դ.** վարկավորման գործընթացը նախաձեռնում են այն Ֆինանսական կառույց­ները՝ որոնց դիմում են Շահառուները,

**ե.** Շահառուն Ֆինանսական կառույց է ներկայացնում Տոհմային ՄԵԿ ձեռք բերելու վերաբերյալ դիմում-հայտ՝ նշելով ձեռքբերվող Տոհմային մատղաշի քանակը, ձեռքբերման (ներկրման) վայրը (վայրերը), ձեռքբերման ժամկետները, ինչպես նաև Հայաստանի Հանրապետության էկոնոմիկայի նախարարություն (այսուհետ՝ Նախարարություն) է ներկայացնում ձեռքբերման ենթակա Տոհմային ՄԵԿ-ի հավաստագրերը (վկայականները, քարտերը)՝ դրանց հիման վրա ձեռքբերման ենթակա մանր եղջերավոր կենդանիների տոհմային լինելու մասին ֆինանսական կառույցին անհրաժեշտության դեպքում խորհրդատվություն տալու նպատակով,

**զ.** Շահառուի ցանկությամբ վարկի մայր գումարի մարման համար կարող է սահմանվել արտոնյալ ժամկետ՝ առավելագույնը 12 ամիս,

**է.** Ֆինանսական կառույցը տրամադրվող վարկի նախատեսված գումարը (Ֆինանսական կառույցի վարկունակության պահանջները բավարարելու դեպքում) անկանխիկ եղանակով, փուլ առ փուլ կամ միանվագ փոխանցում է Շահառուի համապատասխան հաշվեհամարին,

**ը.** վարկի մարման ժամկետ է սահմանվում մինչև 4 տարի,

**թ.** վարկի մարման գործընթացն իրականացվում է Ֆինանսական կառույցի և Շահառուի միջև կնքվող պայմանագրով սահմանվող վարկի մարման ժամանա­կացույցով, իսկ վարկի տոկոսադրույքը հաշվարկվում է մայր գումարի մնացորդի նկատմամբ,

**ժ.** Շահառուի կողմից վարկի մայր գումարի ժամկետից շուտ կատարված մարումների համար Ֆինանսական կառույցի կողմից տույժ և տուգանք չի հաշվարկվում ու չի գանձվում,

**ժա.** վարկի տոկոսադրույքի սուբսիդավորման գործընթացը նախաձեռնում են Ֆինանսական կառույցները, որոնք իրականացնում են սույն Ծրագրի պայ­ման­ներին համապատասխան գործարքներ,

**ժբ.** վարկերի տոկոսադրույքների սուբսիդավորումն իրականացվում է այնպիսի չափաքանակով, որպեսզի վարկերը տրամադրվեն Շահառուներին 2% տոկո­սա­դրույքով, իսկ Հայաս­տանի Հանրապե­տու­թյան կառավարության 2014 թվականի դեկտեմբերի 18-ի N 1444-Ն որոշմամբ հաստատված սոցիալական աջակցություն ստա­ցող սահմանամերձ բնա­կա­վայրերին (այսուհետ՝ Սահմանամերձ բնակավայր) և գյուղատն­տեսության ոլորտում գործունեություն իրականացնող կոոպե­րատիվներին` 0% տոկո­սա­դրույքով,

**ժգ.** վարկերի տոկոսադրույքների սուբսիդավորումն իրականացվում է վարկի մայր գումարի և վարկի տոկոսադրույքի չսուբսիդավորվող մասի փաստացի մարումների հիման վրա. տույժերը և (կամ) տուգանքները սուբսիդավորման ենթակա չեն,

**ժդ.** վարկի տոկոսադրույքի սուբսիդավորման գումարը ԳՖԿ-ի կողմից փոխանց­­վում է Ֆինանսական կառույցի համապատասխան հաշվին՝ տվյալ Ֆինան­սական կառույցի հայտերի հիման վրա: Հայտի բովանդակությանը ներկայացվող պահանջ­ները սահմանվում են ԳՖԿ-ի և տվյալ Ֆինանսական կառույցի միջև կնքվող պայմանագրով: Պայմանագրի օրինակելի ձևը մշակում է ԳՖԿ-ն՝ համա­ձայ­նեցնելով Նախարարության հետ,

**ժե.** Ֆինանսական կառույցը վարկի տոկոսադրույքի սուբսիդավորման հայտը ԳՖԿ-ին է ներկայացնում ամիսը մեկ անգամ՝ ոչ ուշ, քան հաջորդ ամսվա հինգե­րորդ աշխատանքային օրը: ԳՖԿ-ն հայտն ստանալուց հետո 10 աշխա­տան­քային օրվա ընթացքում ուսումնասիրում է հայտը և անհամապատասխանությունների բացակայության ու Ծրագրի պահանջներին բավարարելու վարկի տոկոսա­դրույքի սուբսի­դավոր­ման գումարը փոխանցում համապատասխան Ֆինանսական կառույցի հաշվեհա­մարին,

**ժզ.** *Տոհմային ՄԵԿ ձեռք բերելուց (ներկրելուց) հետո շահառուն ֆինանսական կառույցին ներկայացնում է՝*

* Ծրագրի 28-րդ կետի 1)-ին ենթակետի ե. պարբերությամբ նախատեսված դիմումը ներկայացնելուց հետո Տոհմային ՄԵԿ-ի ձեռքբերման նպատակով կնքված պայմանագրի պատճենը,
* ձեռք բերված կենդանիների տոհմային հավաստագրերը (վկայականը, քարտը),
* կենդանիների դիմաց վճարման անդորրագրերը, հաշիվ- ապրանքագրերը,
* կենդանիների առողջական վիճակը հավաստող անասնաբուժական վկայա­կանը (ներկրման դեպքում արտահանվող երկրում տրված ձևը ևս),
* համայնքում կենդանիների հաշվառման տեղեկանքը,
* բանկային հաշվեհամարը,

**ժէ.** *Ֆինանսական կառույցը Ծրագրի 28-րդ կետի 1)-ին ենթակետի ժզ. պարբերությամբ նախատեսված փաստաթղթերն ու տեղեկությունները ստանալուց հետո մեկ շաբաթվա ընթացքում էլեկտրոնային եղանակով տրամադրում է Նախարարությանը,*

**ժը**. Ծրագրի 28-րդ կետի 1)-ին ենթակետով պահանջվող փաստաթղթերը Ֆինանսական կառույցին տրամադրելուց հետո մեկ աշխատանքային օրվա ընթացքում Շահառուն Նախարարություն է ներկայացնում է գրավոր պարտա­վորագիր՝ ձեռք բերվող Տոհմային ՄԵԿ-ի առնվազն երեք տարի Հայաստանի Հանրապետությունում ոչխարի և այծի հոտի վերարտադրության համար օգտա­գործելու և դրանցպահպանվածության, պտղատվության և ըստ սեռային կազմի սերնդի գլխաքանակի մասին ամենամյա հաշվետվություն (մինչև հաջորդ տարվա հունվարի 15-ը) տրամադրելու վերաբերյալ,

**ժթ.** Տոհմային ՄԵԿ-ի անկումից և (կամ) սանիտարական սպանդից, կամ օտարումից հետո ոչ ուշ, քան 72 ժամվա ընթացքում Շահառուն Նախարարություն է ներկայացնում տեղեկատվություն՝ դրան կցելով համայնքն սպասարկող անասնա­բույժի կողմից վարվող կենդանիների հաշվառման և անասնաբուժական միջոցա­ռումների գրանցամատյանից քաղվածք,

**ի.** Տոհմային մատղաշի ականջապիտակների վնասումից հետո Շահառուն Հայաստանի Հանրապետության կառավարության 2015 թվականի նոյեմբերի 12-ի N 1315-Ն որոշմամբ սահմանված կարգով վերականգնում է պիտակը,

**իա.** Ծրագրի շրջանակներում ձեռք բերված տոհմային ՄԵԿ-ի (նույնա­կանացված համարով և փաստաթղթերով)՝ օտարելու դեպքում ենթակա չէ կրկնակի վարկավորման,

**իբ.** 28-րդ կետի 1)-ին ենթակետի ժթ. և ի. պարբերություններով նախատեսված դրույթ­ների վերաբերյալ Շահառուի կողմից տեղեկատվություն չներկայացնելու և մոնիթո­րինգի արդյունքում բացահայտվելու դեպքում՝ տվյալ կենդանիների մասով վարկերի տոկոսադրույքի սուբսիդավորման գումարն ամբողջությամբ ենթակա է վերադարձման,

**իգ.** Ծրագրի Շահառու չեն կարող հանդիսանալ Նախարարության կողմից պետա­կան աջակցության և (կամ) այլ պետական ծրագրերի շրջանակներում ժամկետանց պարտա­վորություններ ունեցող ֆիզիկական, իրավաբանական անձինք և անհատ ձեռնար­կատերերը,

**իդ.** *վարկի տոկոսադրույքի սուբսիդավորումը դադարեցվում է և սուբսիդավորման գումարը ենթակա է վերադարձման հետևյալ դեպքերում՝*

* 28-րդ կետի 1)-ին ենթակետի ժը. պարբերությունում նշված պարտավորագրով սահմանված պայմանների խախտման,
* 28-րդ կետի 1)-ին ենթա­կետի ի. պարբերությամբ սահմանված պայմանի խախտման,
* Շահառուի և Ֆինանսական կառույցի միջև կնքված պայմանագիրը վաղաժամկետ լուծելու,
* Շահառուի կողմից ներկայացված տեղեկություններում անհամապատասխանության հայտ­նա­բերման,
* Շահառուի կողմից վարկը ոչ նպատակային օգտագործելու դեպքում մինչև այդ պահը տրամադրված սուբ­սիդավորման գումարը ենթակա է վերադարձման 3 ամիսների ընթացքում (սուբսի­դավորված գումարի վերադարձը ԳՖԿ-ին իրականացնում է Ֆինանսական կառույցը): Վերը նշված մնացած դեպքերում վարկի սուբսիդավորումը դադարեցվում է տվյալ վարկի մարման ժամանակացույցով սահմանված վարկի նախորդ մարման օրվանից սկսած:

1. **Կատարված ծախսի փոխհատուցում.**

**ա.** Փոխհատուցման գործընթացը նախաձեռնում են գյուղատնտեսությունում տնտեսավա­րող­ները` մինչ Տոհմային ՄԵԿ-ի ձեռքբերման (ներկրման) աշխա­տանքների սկսվելն էլեկտրոնային և (կամ) թղթային տարբերակով դիմելով Նախա­րարություն։

**բ.** Տոհմային մատղաշ ձեռքբերելուց հետո հաշվառված Շահառուն փոխ­հատուցում ստանալու նպատակով էլեկտրոնային կամ թղթային տարբերակով դիմում է Նախարարություն՝ դիմումին կից ներկայացնելով հետևյալ փաստաթղթերը՝

* Ծրագրի 28-րդ կետի 2)-րդ ենթակետի ա. պարբերությամբ նախատեսված դիմումը ներկայացնելուց հետո Տոհմային ՄԵԿ-ի ձեռքբերման նպատակով կնքված պայմանագրի պատճեն,
* ձեռք բերված կենդանիների հավաստագրերը (վկայականը, քարտը),
* կենդանիների դիմաց վճարման անդորրագրերը, հաշիվ-ապրանքագրերը,
* կենդանիների առողջական վիճակը հավաստող անասնաբուժական վկայա­կանը (ներկրման դեպքում արտահանվող երկրում տրված ձևը ևս),
* համայնքում կենդանիների հաշվառման տեղեկանքը,
* բանկային հաշվեհամարը,

**գ.** 28-րդ կետի 2)-րդ ենթակետի բ. պարբերությունում պահանջվող փաստաթղթերի հետ միասին շահառուն Նախարարություն է ներկայացնում գրավոր պարտավորագիր՝ ձեռք բերվող Տոհմային ՄԵԿ-ի առնվազն երեք տարի Հայաստանի Հանրապետությունում ոչխարի և այծի հոտի վերարտադրության համար օգտա­գործելու և դրանցպահպանվածության, պտղատվության և ըստ սեռային կազմի սերնդի գլխաքանակի մասին ամենամյա հաշվետվություն (մինչև հաջորդ տարվա հունվարի 15-ը) տրամադրելու վերաբերյալ,

**դ.** Տոհմային ՄԵԿ-ի անկումից և (կամ) սանիտարական սպանդից, կամ օտարումից հետո ոչ ուշ, քան 72 ժամվա ընթացքում շահառուն Նախարարություն է ներկայացնում տեղեկատվություն՝ դրան կցելով համայնքն սպասարկող անաս­նաբույժի կողմից վարվող կենդանիների հաշվառման և անասնաբուժական միջո­ցառումների գրանցամատյանից՝ քաղվածք,

**ե.** Տոհմային ՄԵԿ-ի ականջապիտակների վնասումից հետո Շահառուն Հայաստանի Հանրապետության կառավարության 2015 թվականի նոյեմբերի 12-ի N 1315-Ն որոշմամբ սահ­ման­ված կարգով վերականգնում է պիտակը,

**զ.** Նախարարության համապատասխան ստորաբաժանումը դիմումն ստա­նալուց հետո 5 աշխատանքային օրվա ընթացքում ուսումնասիրում է ներ­կայացված փաստաթղթերն ու տեղեկատվությունը (դիտարկումներ տնտեսությունում) և տեղե­կացնում է Շահառուին փոխհատուցման տրամադրման կամ մերժ­ման մասին,

**է.** փոխհատուցման մերժման հիմք է հանդիսանում սույն կետի 2)-րդ ենթա­կետի բ. պարբերությունում թվարկված փաստաթղթերում տեղե­կատվությունների անհամապատասխանությունը,

**ը**. փոխհատուցման ենթակա գումարը Նախարարությունը փոխանցում է Շահառուի հաշվեհամարին փոխհատուցման տրամադրման որոշում կայացնելուց հետո՝ 5 աշխատանքային օրվա ընթացքում` համապատասխան պայմանագրի հիման վրա,

**թ.** փոխհատուցման գումարն ամբողջությամբ ենթակա է վերադարձման, եթե Նախարա­րության կողմից իրականացված մոնիթորինգի արդյունքում պարզվել է, որ Շահառուն խախտել է սույն կետի 2)-րդ ենթակետի գ., դ. և ե. պարբերություններով սահմանված պայմանները,

**ժ.** Ծրագրի շրջանակներում կփոխհատուցվի յուրաքանչյուր Շահառուի կողմից տարեկան առավելագույնը 100 գլուխ Տոհմային ՄԵԿ-ի, այդ թվում՝ 5 գլխից ոչ ավել տոհմային արու մատղաշի (ոչխարի և այծի) ձեռքբերման փաստացի ծախսը (չհաշված տեղափոխման ծախսերը), բայց ոչ ավել քան 45.0 մլն ՀՀ դրամի 23-27 %-ը,

**ժա.** Ծրագրի շրջանակներում կփոխհատուցվի Շահառուի կողմից յուրաքանչյուր գլուխը մինչև 450 հազար ՀՀ դրամ արժեքով ձեռք բերված Տոհմային մատղաշի համար փաստացի վճարված գումարի (չհաշված տեղափոխման ծախսերը) 23 %-ը, իսկ Հայաստանի Հանրապե­տու­թյան կառավարության 2014 թվա­կանի դեկտեմբերի 18-ի N 1444-Ն որոշմամբ հաստատված սահ­մանամերձ բնակավայրերի և գյուղատնտեսության ոլորտում գործունեություն իրակա­նացնող կոոպե­րատիվների կողմից մինչև 450 հազար ՀՀ դրամ արժեքով ձեռք բերված Տոհմային **ՄԵԿ-**ի համար՝ 27%-ը,

**ժբ.** Ծրագրի Շահառու չեն կարող հանդիսանալ Նախարարության կողմից պետա­կան աջակցության և (կամ) այլ պետական ծրագրերի շրջանակներում ժամկետանց պարտա­վորություններ ունեցող ֆիզիկական, իրավաբանական անձինք և անհատ ձեռնար­կատերերը:

1. Յուրաքանչյուր տնտեսավարող կարող է օգտվել Ծրագրի միայն մեկ եղանակից:
2. **ԾՐԱԳՐԻ ՄՈՆԻԹՈՐԻՆԳԸ**
3. Ծրագրի մոնիթորինգն իրականացնում է Նախարարությունը ՀՀ ԿԵ ՍԱՏՄ-ի և «Տոհմային կենդանիների անասնաբույծների ասոցիացիա» հասարակական կազմակերպության հետ համատեղ։
4. Վարկի տոկոսադրույքի սուբսիդավորման հայտերի ամփոփման արդյուն­­քում ԳՖԿ-ն ձևավորում է վիճակագրական տվյալների շտեմարան, որը ներառում է տոկոսադրույքի սուբսիդավորվող վարկի մասին՝ ծրագրի իրակա­նացման հետ կապ­ված տեղեկատվությունը, արձանագրված խնդիրները և իրա­գործման դժվարու­թյունները:
5. Ֆինանսական կառույցի կողմից մոնիթորինգն իրականացվում է համա­ձայն վերջինիս ներքին ընթացակարգերի, ընդ որում, առաջին մոնիթորինգն իրականաց­վում է վարկը տրամադրելուց հետո երկու ամսվա ընթացքում:
6. Ֆինանսական կառույցը ԳՖԿ-ի և Ֆինանսական կառույցի միջև կնքվող պայմանագրով սահմանված ձևով հաշվետվություն է ներկայացնում ԳՖԿ-ին:
7. Շահառուի կողմից վարկի ոչ նպատակային օգտագործման դեպքում Ֆինանսական կառույցը Շահա­ռուի գործող վարկը հանում է Ծրագրից և ինքն իրեն իրավունք է վերա­պահում միակողմանիորեն փոփոխելու վարկի տոկոսադրույքը՝ կիրառելով տվյալ Ֆինան­սական կառույցում գործող վարկերի տրամադրման համար սահմանված ավելի բարձր տոկոսադրույք:
8. ԳՖԿ-ն ամեն ամիս հաշվետվություն է ներկայացնում Նախա­րա­րու­թյուն:
9. Հաշվետվությունը պետք է ներառի մանրամասն տեղեկատվություն Ծրագրի ընթացքի մասին, այդ թվում`
   * + 1. տրամադրված վարկերի մասին տեղեկատվություն` ըստ մարզերի և համայնք­ների՝ վարկերի քանակը, գումարը, վարկերի տոկոսադրույքի սուբսիդա­վորման գումարը,
       2. տեղեկատվություն ֆինանսական կառույցի կողմից իրականացված մոնիթո­րինգի արդյունքների և հայտնաբերված խախտումների մասին:
10. Ծախսերի փոխհատուցման դեպքում Նախարարությունը 3 տարի պետք է իրականացնի ամենամյա մոնիթորինգ:
11. Մոնիթորինգի արդյունքում կազմված հաշվետվությունը պետք է ներառի մանրամասն տեղեկատվություն Ծրագրի ընթացքի մասին, այդ թվում՝
12. Տոհմային ՄԵԿ-ի և ըստ սեռի ստացված սերնդի գլխաքանակը,
13. մթերատվության մակարդակը և արտադրված արտադրանքի ծավալները,
14. իրացման ուղիները և ծավալները։
15. **ԾՐԱԳՐԻ ՌԻՍԿԵՐԸ**
16. Ծրագրի հնարավոր ռիսկեր են համարվում՝
17. ոչխարաբուծությամբ և այծաբուծությամբ զբաղվող տնտեսավարողների ցածր վարկունակությամբ պայմանավորված՝ ծրագրով Տոհմային ՄԵԿ-ի ձեռքբերման նախանշած ծավալների չապահովելը,
18. համաճարակների հետևանքով տրամադրված վարկային ռեսուրսների մայր գումարի և տոկոսադրույքի վճարման անհնարինությունը,
19. պետական աջակցության համար ակնկալվող միջոցների գերագնահատումը,
20. Հայաստանի Հանրապետություն կենդանիների ներկրման դժվարություն­ները և փոխադրման համար չնախատեսված մեծ ծախսերը,

Ռիսկերի մեղմմանը միտված միջոցառումներն են՝

1) գյուղատնտեսական կենդանիների ապահովագրական համակարգի ներդր­ման խթանում,

2) Նախարարության կողմից «Գյուղատնտեսական կենդանիների պատվաս­տում» ծրագրի իրականացում, մշտադիտարկումներին ՀՀ ԿԵ ՍԱՏՄ-ի ներգրավում,

3) Հայաստանի Հանրապետությունում Տոհմային ՄԵԿ-ի կենտրոնացված անասնաշուկաների ստեղծում։

1. **ԾՐԱԳՐԻ ՖԻՆԱՆՍԱԿԱՆ ԳՆԱՀԱՏԱԿԱՆԸ**
2. Ծրագրի ֆինանսավորումն իրականացվելու է Հայաստանի Հանրապե­տության պետական բյուջեից,
3. Ծրագրի ընդհանուր բյուջեն կազմում է 3.097.125.000ՀՀ դրամ (աղյուսակ 1)։
4. Կանխատեսվող ծախսերի ֆինանսական գնահատման համար Ծրագրի շրջանակներում ձեռք բերվող 1 գլուխ ոչխարիև այծի միջին հաշվարկային արժեք է ընդունվել 450.0 հազար դրամը։

**Աղյուսակ 1**

**Հայաստանի Հանրապետությունում 2019-2023 թվականների ոչխարաբուծության և այծաբուծության զարգացման պետական աջակցության ծրագրի ֆինանսական գնահատականը**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ցուցանիշները** | **Տարիները** | | | | | | | | **Ընդամենը** |
| **2019թ.** | **2020թ.** | **2021թ.** | **2022թ.** | **2023թ.** | **2024թ.** | **2025թ.** | **2026թ.** |
| **Ընդամենը վարկ, դրամ** | **630.000.000** | **3.150.000.000** | **2.520.000.000** | **1.890.000.000** | **1.260.000.000** |  |  |  | **9.450.000.000** |
| **Տոկոսադրույք, %** | **12** | **12** | **12** | **12** | **12** |  |  |  |  |
| **Սուբսիդիայի չափը, %** | **10** | **10** | **10** | **10** | **10** |  |  |  |  |
| **Մեկնարկային տարվա մայր գումարի արտոնյալ ժամկետը,** ամիս | **6** | **6** | **6** | **6** | **6** |  |  |  |  |
| **Սուբսիդավոր**  **ման գումար, դրամ** | **15.750.000** | **364.125.000** | **514.500.000** | **528.375.000** | **424.875.000** | **213.750.000** | **84.750.000** | **19.500.000** | **2.165.625.000** |
| **Ընդամենը փոխհատուցման ենթակա սեփական միջոցներ, դրամ** | **270.000.000** | **1.350.000.000** | **1.080.000.000** | **810.000.000** | **540.000.000** |  |  |  | **4.050.000.000** |
| **Փոխհատուցման չափը , %** | **23** | **23** | **23** | **23** | **23** |  |  |  |  |
| **Փոխհատուցման գումարը, դրամ** | **62.100.000** | **310.500.000** | **248.400.000** | **186.300.000** | **124.200.000** |  |  |  | **931.500.000** |
| **Ընդամենը պետական աջակցություն, դրամ** | **77.850.000** | **674.625.000** | **762.900.000** | **714.675.000** | **549.075.000** | **213.750.000** | **84.750.000** | **19.500.000** | **3.097.125.000** |
| **Ընդամենը ձեռքբերվող գլխաքանակ, գլուխ** | **2000** | **10.000** | **8000** | **6000** | **4000** |  |  |  | **30.000** |

1. **ԾՐԱԳՐԻ ԻՐԱԿԱՆԱՑՈՒՄԻՑ ԱԿՆԿԱԼՎՈՂ ԱՐԴՅՈՒՆՔՆԵՐԸ**
2. 2019-2023 թվականներին պետական աջակցությամբ ոչխարաբուծությամբ և այծա­բու­ծությամբ զբաղ­վող տնտեսավարողներին հնարավորություն կընձեռվի մատչելի պայմաններով ձեռք բերել (ներկրել) շուրջ 30 հազար գլուխ տարբեր սեռահասակային խմբերի մանր եղջե­րավոր կենդանիներ (հղի ոչխաչներ և այծեր, էգ և արու մատղաշ)։
3. Կավելանա ոչխարների և այծերի գլխաքանակը։ Ծրագրի շրջանակներում ձեռք բերված բարձր տոհմային կենդանիների հաշվով մինչև 2027 թվականը կապահովվի շուրջ 100 հազ. գլուխ արտադրատնտեսական բարձր հատկանիշ­ներով օժտված սերնդի ստացում:
4. Կավելանան ոչխարաբուծական և այծաբուծական արտադրանքի ծավալները։ 2019-2027 թվականներին կարտադրվի շուրջ 3.5 մլրդ դրամ արժեքով միս և 0.5 մլրդ դրամ արժեքով կաթ:
5. Կբարձրանա ոչխարաբուծության և այծաբուծության ճյուղի շահութաբերության մակար­դակը։
6. Պայմաններ կստեղծվեն արտահանման ծավալների ավելացման համար։
7. Հնարավորություններ կստեղծվեն հանրապետության արոտների և խոտ­հարքների առավել արդյունավետ օգտագործման համար։